**Søkje om å få fritidskontakt**

 **Kva er ein fritidskontakt?**

Ein fritidskontakt kan følgje deg til ulike fritidsaktivitetar, for eksempel kinobesøk, kafébesøk, gåturar eller symjing. Aktivitetane blir planlagde etter kva interesser, behov og føresetnader du har. Ein fritidskontakt er det same som ein støttekontakt.

Ein fritidskontakt kan vere saman med deg aleine, eller de kan vere fleire saman med éin fritidskontakt. Tenesta er gratis, men du må betale for eigne aktivitetar. Kommunen kan hjelpe deg med å få kontakt med ein frivillig organisasjon om du heller ønskjer det.

**Kven kan få fritidskontakt?**

Du som treng hjelp til å få ei meir meiningsfylt fritid gjennom sosialt fellesskap og ulike aktivitetar, kan få fritidskontakt.

**Korleis søkjer du om å få fritidskontakt?**

Du må levere ein skriftleg søknad. Søknadsskjema finn du på kommunens nettside «lenke». Papirversjonen får du på Eikertun helsehus eller servicesenteret på rådhuset.

**Har du spørsmål?**

Dersom du lurer på noko, kan du ta kontakt med (namn eller avdeling).

**Lovgrunnlag for fritidskontakt**

* helse- og omsorgstenestelova § 3-2, 6b

Fritidskontakt og støttekontakt betyr det same i lovteksten.